Iona-simboluri Inspirată din mitul biblic al omului înghițit de un pește , opera nu prezintă o dramă individuală ,ci una general umană, născută din frământarile si nelinistile fiintei pământene în faţa propriului destin De-a lungul celor patru tablouri , „Iona” dă nastere la interogatii existentiale grave, privitoare la viață, moarte, singurătate, destin; prin această trăsătură , ea se încadrează în teatrul de idei devenind un adevărat poem dramatic al neliniștii metafizice În toate cele patru acte ale piesei se aude o singură voce, a lui Iona, dedublată însă, pentru a susține un solilocviu plin de vervă și de substraturi simbolice, prin care se propagă principalele idei ale dramei Minuția cu care sunt descrise decorurile, în partea inițială a fiecărui tablou, creează un spațiu determinant pentru situația existențială în care se află personajul Marin Sorescu transcrie, în termeni moderni, mitul lui Iona Drama are la origine cunoscutul mit biblic al lui Iona , fiul lui Amitai Iona este însărcinat să propovaduiască cuvântul lui Dumnezeu în cetatea Ninive, căci păcatele omenirii ajunseseră până la cer Iona acceptă misiunea , dar se răzgândește și se ascunde pe o corabie cu care fuge la Tarsis Dumnezeu îl pedepsește pentru nesupunere , trimițând un vânt ceresc care provoacă o furtună pe mare Corăbierii bănuiesc faptul că Iona este cel care a atras mânia cerească , așa că îl aruncă în valuri Din porunca divină , Iona este înghițit de un monstru marin și , după trei zile și trei nopți petrecute în burta peștelui în pocăință , „Domnul a poruncit peștelui și peștele a vărsat pe Iona pe uscat ” Subiectul acestei fabule biblice se întâlnește în piesa lui Marin Sorescu numai ca pretext, personajul deosebindu-se de biblicul Iona prin aceea că acesta din urmă este înghițit de chit pentru că voia să fugă de o misiune , pe când eroul lui Sorescu nu săvârșise nici un păcat , se află încât de la început „în gura peștelui” și nici nu are posibilitatea eliberării în fapt Omul se resemnează, ca și Iona, să trăiască în spațiul interior al propriei sale neputințe, să nu se mai avânte în largul mării, incapabil să părăsească spaţiul claustrării din lipsa de resurse si, mai ales, de ideal În această căutare, omul este singur: ”nimeni nu va mișca un deget”, „pe omenire o doare în fund de soarta ta”, spune Iona Forța omului se macină în inutile procese de cunoaștere, în legături care îl înfășoară și mai strâns în propria neputință Iluzia unei lumi curate, nepoluată de noxele civilizației, este dată de prezența aerului proaspăt al lumilor excentrice, apropiate de cea exterioară:”Aerul! Da, ăsta e aer Să nu-mi spui că și cel dinăuntru a fost aer” Lumea refuză să fie frumoasă pentru Iona, expunându-și urâțenia funciară, care va duce, în cele din urmă, la schimbarea ei: ” În curând, hoitul acesta se va scufunda va lua apa și ” Numai soarele trebuie salvat, prins într-un năvod, dintr-o irepresibilă dorință de a lua eternitatea în brațe: ”Doar atât! Soarele Și să-l pun la sărat, poate ține mai mult” Scena din decorul incipitului reprezintă, jumătate, o gură de pește, spre întunecimea căreia personajul stă întors cu spatele, iar cealaltă jumătate, cerul și apa, întinse la infinit În cadru se mai află un acvariu, cu câțiva peștisori, semn al spatiului limitat, dar, de fapt, și primul artifact, primul produs artificial în acest spatiu originar Timpul aici nu curge, ecoul însuși nu se aude, nu se mai întoarce, ecoul a murit Iona, este, probabil, omul primordial, omul adamic, pus în fata gravei alegeri a destinului său Sau este omul profan, care se întoarce la origini, pus din nou sa aleagă ca la început, căutand o altă cale Iona repetă însă greșeala inițială, păcatul biblic, alege din nou o ocupație utilitară, munca și toate calvarurile ei, vrea să fie din nou pescar Visează numai pești, peștele cel mare, simbol al unui ideal plin de trufie A pescui, pescuitul reprezintă motivul central al operei se prezintă sub două aspecte: omorârea (captivarea) animalului, adică distrugerea ignoranței, a vânatului, mersul pe urmele lui, fapt ce reprezintă căutarea spirituală și astfel pescuitul echivalează cu intrarea în labirintul în care monstrul e prins, respectiv cu o probă fundamentală care în multe mituri apare ca inițiere în taina morții Pescuitul reprezintă un ritual față de ființa rătăcită, care a pierdut legătura cu lumea hărăzită prin destin În sens psihanalitic „ a pescui” înseamnă și a practica un fel de anamneză, a extrage un element din inconștient, nu prin explorare direcționată și rațională ci lăsând libere forțele spontane și adunând apoi rezultatele obținute, la întâmplare Inconștientul este ancorat și comparat cu întinderea de ape, fluviul, lacul, marea unde stau ascunse bogații pe care prin anamneză și prin analiză acestea vor fi scoase la suprafață, așa cum scoate pescarul pește cu năvodul lui Iona repetă însă pactul biblic , alege din nou ca ocupație utilitară munca și toate calvarurile ei, vrea să fie din nou pescar Peștele este simbolul instinctualității, efigia abisului și simbolul recipientului dublat, căci evocă imaginea înghițitorului înghițit (Gilbert Durand - “Structurile antropologice ale imaginarului”) În mitul lui Iona cel înghițit de monstrul acvatic, burta balenei echivalează cu un loc de reculegere și smerenie; animalele acvatice sunt pătrunse de forța sacră a abisului și poartă în ele sensul vieții prin armonioasa unduire În folclorul nostru peștele este pus în legătură cu seducția pe care o exercită undele apei asupra ființei, inoculându-i dorul de înec Cum apele sunt ascunzișurile diavolului, peștele apare uneori ca întrupare a duhurilor necurate care ispitesc ființa în adâncuri Iona visează numai pești, peștele cel mare, simbol al unui ideal uman plin de trufie Semnificativ, copiii, în candoarea lor originară, visează numai marea, fără pești, numai paradisul, ilimitatul Acvariul prezent la început este simbolul mărului biblic, este de fapt tentația Iona este captiv în propriul univers existențial, reluând labirintul existenței umane, înghițit din nou de pește Pescarul, ca și vânătorul, reprezintă ființa care dorește să-și încerce forțele pentru a dobândi o existență triumfătoare În literatura noastră condiția pescarului sugerează confruntarea cu forțele ascunse și adeseori diabolice Scene de pescuit, cu marinari ce-și azvârle năvoadele, cu pești prinși și trași în bărci, apar în sumedenie de mituri, rituri și opere de artă Balena – simbol venit pe cale cultă în literatura noastră, balena reprezintă un univers închis Asociat mitului lui Iona, este și un semn al devenirii, prin sugestia pe care o propune destinul personajului pedepsit de Dumnezeu Simbolismul balenei ține, în egală măsură, de hău și de pește În India, avatarul vișhnuit al peștelui călăuzește corabia pe apele potopului În mitul lui Iona, balena este corabia însăsi, pătrunderea lui Iona în balena constituie intrarea în perioada de obscuritate, intermediară între două stări său două modalităti de existență ( Guenon) Iona în pântecele balenei înseamnă mortea inițiatică Ieșirea lui Iona este sinonimă cu reînvierea, noua naștere, asa cum o arată într-o manieră deosebit de explicită tradiția islamică Marea pare a simboliza libertatea, aspirația omului spre libertate sau chiar iluzia unei libertăți primare Marea este un simbol al dinamicii vieții, al transformărilor și al renașterilor Apa în mișcare, marea simbolizează o stare intermediară între virtualitățile încă formale și realitățile formale, o situație ambivalentă, care este cea a incertitudinii, a îndoielii, a nehotărârii, situație care se poate încheia bine sau rău De aici, decurge faptul că marea este deopotrivă o imagine a vieții și a morții Pentru mistici, marea simbolizează lumea și inima omenească în calitate de sălaș al patimilor Unii o străbat, alții se îneacă în ea “Fluctuat nec mergitur”simbolizează o viață agitată dar insubmersibilă, un om ce rămâne și își pune amprenta asupra omenirii prin prezența amintirilor și a anamnezei Cuțitul și simbolismul acestuia poate fi aplicat în întregime ca fiind principiul activ modificând materia pasivă Simbolul cuțitului a fost asociat adeseori cu ideea de execuție, de moarte, de răzbunare, de sacrificiu Cuțitul este instrumentul fundamental al sacrificiilor în numeroase probe inițiatice • Pescărușul, după un mit al indienilor, era la începuturi stăpânul luminii zilei pe care o păzea cu strășnicie, închisă într-o cutie, pentru folosinta sa personală Corbul, ale cărui calități demiurgice sunt cunoscute, a reușit printr-un șiretlic să spargă cutia spre folosul omenirii Banca de lemn la care visează Iona poate fi o salvare, o iluzie, deși este doar o materializare a subconștientului uman care întotdeauna nu dorește să se supună sorții, speranța fiind cea care moare ultima Banca poate reprezenta un fel de axis mundi Apar doi figuranți care “nu scot nici un cuvânt”, Pescarul I și Pescarul II, fiecare cu câte o bârnă în spate , pe care o cară fără oprire, surzi și muți, simbolizând oamenii ce-și duc povara dată de destin, dar care nici nu se frământă pentru găsirea unei motivații, totul devenind rutină Iona vorbește cu ei, dorind să le înțeleagă această condiție umilă asumată ca o obligație, “ați făcut vreo înțelegere cât trebuie să rămâneți mâncați?” Umbrele sunt de fapt oamenii, decăzuți, fără lumina interioară conferită de căutarea absolutului, cu care Iona nu poate comunica, așa cum nu poți vorbi cu pietrele din jur Considerată imagine a sufletului, umbra reprezintă duhul omului, un fel de ființă astrală care își continuă existența și după moartea materială Dedublarea sau dublul, tema și simbol totodată, dovedesc existența unei dorințe de confruntare cu sine, dar și teama de repetare Reprezentarea unor panglici sau a unor valuri concentrice în jurul unui personaj simbolizează intemnitarea în spațiul obstacolelor și al nefericilor, iar dacă cercurile sunt deschise – eliberarea Apar în acest tablou motive literare noi, cu o simbolistica bogată: gemenii, prezența ochilor care privesc și cu care dialoghează interiorizat, reflexiv, întors către sine Gemenii sunt un simbol general al dualitătii în asemănare și chiar identitate Reprezintă imaginea tuturor opozițiilor interioare și exterioare, contrare sau complementare , relative sau absolute, care se împlinesc într-o tensiune creatoare Atunci când simbolizează opozițiile interne din om, și luptă pe care acesta trebuie să o dea ca să le depășească, gemenii capătă o semnificație sacrificială: necesitatea unui refuz, a distrugerii, a supunerii, a abandonului unei părți din sine, în vederea triumfului celeilalte Atunci când gemenii sunt absolut asemănători aceștia exprimă unitatea unei dualități echilibrate, sau un echilibru recâștigat Ei simbolizează armonia interioară obținută prin reducere Odată depășit, dualismul/ dualitatea nu mai este decât un simplu joc de oglinzi, efect al manifestării Pe de altă parte gemenii simbolizează starea de ambivalentă a universului mitic Gemenii reprezintă imaginea tuturor opozițiilor interioare și exterioare, contrare sau complementare, relative sau absolute, care se împlinesc într-o tensiune creatoare Ochiul, organ al perceptiei vizuale, este în mod firesc și aproape universal simbolul percepției intelectuale Trebuie să luăm în considerare succesiv ochiul fizic, în funcția lui de receptare a luminii, ochiul frontal – al treilea ochi al lui Shiva – și ochiul inimii, aceștia din urmă receptând amândoi lumina spirituală Ochiul este de asemenea un echivalent simbolic al soarelui În mod tradițional, ochiul drept (soarele) corespunde activității și viitorului, iar ochiul stând ( luna) corespunde pasivității și trecutului Această dualitate face posibilă trecerea de la percepția distinctivă la percepția unificatoare, deci la viziunea sintetică Viziunea dualistă este și o percepție mentală: sufletul are doi ochi, unul privește timpul, celălalt stă întors spre veșnicie, unul înseamnă dragoste, celălalt reprezintă funcția intelectuală Iona adresează o scrisoare mamei sale, pentru că “în viața lumii”există “o clipă în care toți oamenii se gândesc la mama lor Chiar și morții, fiica la mamă, mama la mamă, bunica la mamă…până se ajunge la o singură mamă, una imensă…” Deși i “s-a întâmplat o mare nenorocire”, Iona iubește viața cu jovialitate și tristețe, ideea repetabilității existențiale a omului fiind sugerată prin rugămintea adresată mamei: “ Tu nu te speria numai din atât și naște-mă mereu”, deoarece „ne scapă mereu ceva în viață”, întotdeauna esențialul Replicile se succed cu vioiciune și amărăciune în același timp, cu tonuri grave sau ironice Astfel, primind multe scrisori, remarcă faptul că “scriu nenorociții, scriu”, cu speranța naufragiatului de a fi salvat de cineva: “ cât e pământul de mare, să treacă scrisoarea din mână în mână, toți or să-ți dea dreptate, dar să intre în mare după tine - nici unul”, însemnând ca pe nimeni nu interesează necazurile tale, te compătimesc, se uita cu milă, dar nimeni nu face nici cel mai mic gest de a te ajuta Personajul devine cu adevărat liber numai prin propria sa moarte, sfidând istoria bolnavă a timpului său Se evidențiază aici și credința autorului ca moartea nu este decât un prag simbolic, capătul unui nou drum și nicidecum un sfârșit La sfârșitul primului tablou, fălcile nesesizate ale peștelui se închid și Iona a devenit prizonierul său Metafora peștelui devine astfel simbolul unui spațiu închis, al singurătății absolute, care a desființat libertatea individului și în care ființele au o dublă identitate : de vânător și vânat, de destin și jucărie a destinului Împotriva voinței sale, Iona este constrâns la un exil forțat în acest spațiu al singurătății absolute Există în această piesă numeroase aluzii la contemporaneitate, la o constrângere exterioară, care ține totul sub control Astfel, pântecele peștelui pare să simbolizeze temnițele comuniste, în care omul își pierdea identitatea Aflat în burta peștelui, Iona își ascunde disperarea, teama de a nu-și pierde mintile, în spatele unei vorbării fără șir, căci vorbirea este o formă de libertate :"Fac ce vreau Vorbesc" - spune eroul Dar replicile sale prozaice, absurde chiar, sunt și un mijloc de a-și tempera frica Personajul afișează optimismul și se minte pe sine făcând planuri de viitor : să stea la soare, să întrebe pe primul om întâlnit ce mai face Își dorește să vadă măcar pe cineva mergând pe drum, să audă câțiva pași trecând pe lângă el Ar vrea să așeze o scândură în mijlocul mării, simbol al statorniciei în jocul neobosit al apelor, pe care să se odihnească pescărușii sau vântul Peștele care l-a înghițit pe Iona este înghițit de un altul, iar acesta - de un al treilea De aceea, imensele fălci deschise ale cetaceului simbolizează amenințarea unui uriaș imperiu ( cel comunist, poate), care stă mereu la pândă Valurile marii sugerează urcușul și coborâșul vieții, destinul omului, care îi scapă mereu de sub control Apa este elementul morții tinere și frumoase, a morții în floare și în dramele vieții și ale literaturii ce nu cunoaște orgoliul sau răzbunarea, al sinuciderii masochiste Apa moare odată cu mortul în substanța sa Apa este atunci un neant substanțial, devenind materia deznădejdii Materia este schema unor vise nesfârșite Visul are o rădăcină pivotantă care coboară în marele inconștient simplu al vieții infantile primitive recurgând astfel la practici mistice, caracteristice sărmanilor Axioma morală a purității absolute este distrusă pentru totdeauna de o gândire nesănătoasă, este perfect simbolizată de o apă care și-a pierdut ceva din limpezime și din prospețime 